Diari Oficial de la Generalitat Valenciana


Sumari del DOGV 5735, del 04-04-2008 (2008/3526)

Bases per a la provisió del lloc d'intendent principal de la Policia Local pel torn de mobilitat.
-------------------------------------------------------------------------------------------------

### Dades del document

Número de DOGV
:   5735

Data del DOGV
:   04-04-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/3526


Data del document
:   05-03-2008

Organisme emissor
:   Ajuntament de Catarroja

Tipus de document
:   Convocatòria

Descriptors 

:   * Catarroja
    * concurs administratiu
    * policia
    * administració local
    * funcionari

Bases per a la provisió del lloc d'intendent principal de la Policia Local pel torn de mobilitat. [2008/3526]  
La Junta de Govern Local de l'Ajuntament de Catarroja, en sessió de 22 de febrer de 2008, ha aprovat les següents:   
«Bases que han de regir el concurs per a la provisió definitiva del lloc de treball d'intendent principal de la Policia Local pel torn de mobilitat  
1. Objecte de la convocatòria  
És objecte d'esta convocatòria la provisió, pel torn de mobilitat i pel procediment de concurs, del lloc de treball d'intendent principal, màxima categoria existent, per a ocupar la Prefectura de la Policia Local del cos de Policia Local vacant en la plantilla d'este ajuntament, inclòs en l'oferta d'ocupació pública de 2006.  
Característiques del lloc  
- Denominació: intendent principal de la Policia Local.  
- Funcions del lloc: prefectura de la Policia Local.  
- Complement de destinació: nivell 30.  
- Tipus de provisió: mobilitat, pel procediment de concurs.  
- Requisits exigits per l'exercici del lloc de treball: llicenciatura universitària o títol equivalent.  
- Administració: local.  
- Grup de funcionaris: A1, d'acord amb l'article 76 de la Llei 7/2007 (abans, grup A, article 25 de la Llei 30/1984, i article 20 de la Llei 6/1999, de la Generalitat Valenciana).  
- Escala: administració especial  
- Subescala: servicis especials.  
- Classe: Policia Local i els seus auxiliars.  
- Categoria: superior.  
2. Condicions dels aspirants. Requisits per al torn de mobilitat  
Per a participar en els concursos de mobilitat cal reunir els requisits següents, referits al dia en què finalitze el termini d'admissió de sol·licituds:  
1. Ser funcionari de carrera, de la categoria que es convoca; estar integrat en la subescala de servicis especials, classe policia local (escala superior), categoria d'intendent principal, i estar en situació d'actiu, de qualsevol municipi de la Comunitat Valenciana.  
2. Haver estat, almenys dos anys, com a funcionari de carrera en la categoria d'intendent principal de la Policia Local en el lloc de treball des del qual es concursa.  
3. No faltar menys de cinc anys per a passar a la situació de segona activitat.  
4. No patir cap malaltia ni defecte físic que li impedisquen l'exercici normal de les funcions pròpies de l'escala i de la categoria, d'acord amb el barem d'exclusions mèdiques establides en l'annex II, B, de l'Orde de 23 de novembre de 2005, de la conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana, en les proves físiques i psicotècnica i el reconeixement mèdic (DOGV núm. 5148, de 2 de desembre de 2005).  
5. No estar suspés, ni inhabilitat en ferm, per a l'exercici de funcions públiques. Si es produïra la suspensió o la inhabilitació amb posterioritat a la resolució del concurs de mobilitat per un procediment iniciat amb anterioritat a la data de convocatòria del concurs, es consideraran anul·lades totes les actuacions referides a l'aspirant.  
6. Estar en possessió dels permissos que habiliten per a la conducció de vehicles automòbils i motocicletes destinats al servici d'urgència o d'emergència (B, BTP, A).  
7. Qualsevol altre requisit establit per a la mobilitat dels funcionaris de la policia local.  
3. Presentació d'instàncies i documentació annexa  
Les instàncies per a formar part d'esta convocatòria s'han de dirigir a l'acalde president de l'Ajuntament de Catarroja i s'han de presentar en el Registre General, o de la manera prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació d'instàncies és de 20 dies naturals, comptadors des de l'endemà de la publicació de l'extracte d'esta convocatòria en el Boletín Oficial del Estado. Les bases seran publicades en el Butlletí Oficial de la Província i en el Diari Oficial de la Comunitat Valenciana Valenciana.  
Les instàncies aniran acompanyades de:  
a) El justificant d'haver ingressat els drets d'examen, els quals es fixen el 18 euros. En el justificant caldrà fer constar la identitat de la persona interessada, així com el procés selectiu en què pretén participar. Els drets d'examen es podran abonar bé per transferència bancària en el compte obert a nom de l'Ajuntament, 20104 / 0112 / 86 / 3541175518, bé mitjançant un gir postal o telegràfic, cas en el qual, s'hi adjuntarà el resguard que en justifique l'abonament.  
D'acord amb l'article 26.3 del RDLEG 2/2004, de 5 de març, pel qual s'aprova el text refós de la Llei Reguladora de les Hisendes Locals, es retornaran els drets d'examen quan no es realitze el fet imposable per causes no imputables al subjecte passiu. En conseqüència, no escau la devolució dels drets d'examen en els supòsits d'exclusió definitiva de les proves per causes imputables a la persona interessada, com ara l'incompliment dels requisits de la convocatòria o la no-presentació en el termini fixat de les instàncies i dels documents.  
b) Fotocòpia del DNI.  
c) Pel fet de tractar-se d'una convocatòria per mobilitat, caldrà presentar-hi la relació de mèrits al·legats per l'aspirant i la documentació acreditativa d'eixos mèrits, degudament confrontats.  
d) Una memòria projecte, de la qual parla l'annex I d'estes bases.  
La documentació de què parlen els apartats c) i d) ha d'acompanyar la instància en què sol·licita l'adminissió al concurs en dos sobres tancats. El sobre núm. 1 haurà de contindre la documentació acreditativa i el núm. 2, la memòria. No es tindrà en compte cap mèrit que no estiga acreditat en el moment de presentació d'instàncies.  
La documentació serà retornada als aspirants que no siguen seleccionats i que així ho sol·liciten, una vegada siga ferma la resolució del procés de selecció.  
Les persones que vulguen formar part del procés selectiu han de manifestar en la sol·licitud que reunixen totes i cadascuna de les condicions exigides en estes bases, referides a la data de finalització del termini de presentació d'instàncies, i que es comprometen a prestar jurament o promesa en els termes establits en el Reial Decret 707/1979, que han abonat els drets d'examen i que han presentat la documentació detallada en els punts a, b i c d'esta base.  
4. Admissió d'aspirants  
Una vegada finalitzat el termini de presentació d'instàncies, mitjançant resolució de l'Alcaldia, s'aprovarà la llista provisional d'aspirants admesos i exclosos, d'acord amb el que haja declarat l'aspirant. La llista serà publicada en el Butlletí Oficial de la Província i en el tauler d'anuncis de l'Ajuntament. A partir de l'endemà de la publicació de la llista en el BOP, es concedirà un termini de deu dies hàbils als efectes d'esmena d'errors. La publicació d'eixa resolució serà determinant dels terminis als efectes de possibles impugnacions o recursos. No obstant això, els errors de fet es podran esmenar en qualsevol moment, d'ofici o a petició de la persona interessada.  
Una vegada transcorregut eixe termini, i si no s'hi han formulat reclamacions, les llistes provisionals esdevindran automàticament definitivies. En cas contrari, una vegada resoltes les reclamacions i les esmenes, l'autoritat convocant elevarà a definitives les llistes mitjançant resolució que serà publicada en el Butlletí Oficial de la Província, on s'indicarà la data, el lloc i l'hora del començament del primer exercici del procediment de provisió.  
En qualsevol cas i amb l'objecte d'evitar errors, i en el supòsit que se'n produïren, possibilitar-ne l'esmena dins del termini i en la forma escaient, els aspirants hauran de comprovar fefaentment no solament que no figuren en la relació d'exclosos, sinó també que els seus noms consten en la d'admesos.  
Si en qualsevol moment del procés selectiu el tribunal s'assabentara que algun dels aspirants no posseïx tots els requisits exigits en estes bases, amb l'audiència prèvia a la persona interessada, en proposarà a l'alcalde president de l'Ajuntament l'exclusió, amb la indicació de les inexactituds o les falsetats formulades per l'aspirant en la sol·licitud d'admissió a les proves selectives i als efectes escaients.  
Són esmenables els errors de fet assenyalats en l'article 70 de la Llei 30/1992, de Règim Jurídic de les Administracions Públiques i del Procediment Administratiu Comú, com ara les dades personals de la persona interessada; el lloc indicat als efectes de notificacions; la data, la signatura o l'òrgan al qual es dirigix.  
No són esmenables, per tal com afecten el contingut essencial de la mateixa sol·licitud del sistema selectiu, el termini de caducitat o la falta d'actuacions essencials, com són:  
- No fer-hi constar que es reunixen tots i cadascun dels requisits de capacitat exigits en les bases.  
- Presentar la sol·licitud extemporàniament, bé siga abans bé siga després del termini corresponent.  
- No haver pagat els drets d'examen o haver-los pagat parcialment.  
- Etc.  
Les instàncies formulades per les persones interessades són vinculants i les destinacions adjudicades són irrenunciables, llevat que, abans que finalitze el termi de presa de possessió, hagueren obtingut una altra destinació per convocatòria pública, cas en el qual cal comunicar eixa circumstància a l'Ajuntament de Catarroja.  
5. Tribunal qualificador  
Estarà integrat per les persones següents, totes elles amb veu i vot:  
President: El director gerent de l'Ajuntament, o funcionari en qui delegue.  
Vocals:  
- Un funcionari designat per la Direcció General de la Generalitat Valenciana, competent en matèria de policia local, de categoria igual o superior, que hi actuarà a títol individual i que no representarà a la dita administració.  
- Un funcionari designat per la Direcció General de la Generalitat Valenciana, competent en matèria d'administració local, del grup A1, que hi actuarà a títol individual i que no representarà a la dita administració.  
- Dos vocals designats entre els membres dels cossos de la policia local de la comunitat autònoma, de categoria igual o superior a la de la plaça ofertada.  
- Un vocal designat entre el personal funcionari de la corporació, de titulació igual o superior a l'exigida als aspirants.  
Secretària: La de la corporació, o funcionari en qui delegue, que actuarà, a més, com a vocal.  
Cada proposta o nomenament de vocal implica també la designació d'un suplent, amb els mateixos requisits i condicions. La composició del tribunal ha d'incloure la dels suplents respectius i serà publicada en el BOP juntament amb la llista d'admesos i d'exclosos, així com en el tauler d'anuncis de l'Ajuntament.  
Es podran nomenar assessor del tribunal per a les proves psicotècnicques i mèdiques.  
La corporació sol·licitarà als òrgans corresponents la designació dels vocals respectius s'ha d'efectuar en el termini dels 20 dies següents al de la recepció de la sol·licitud.  
El tribunal no es podrà constituir ni actuar sense l'assistència de la meitat més un dels membres, dels titulars o dels suplents.  
Els membres del tribunal es podran abstindre o ser recusats quan concórreguen les causes previstes legalment per a fer-ho.  
A tots els efectes, el tribunal tindrà la categoria primera, d'acord amb el que disposa el Reial Decret 462/2002, de 24 de maig, tant respecte de les assistències dels membres del tribunal com de les dels seus assessors i col·laboradors.  
6. Començament i desenvolupament de les proves i del concurs  
Els aspirants seran convocats en crida pública. Si un aspirant no es presenta en el moment de ser cridat, automàticament decaurà el seu dret a participar en l'exercici de què es tracte i en els successius, de manera que quedarà exclòs del procediment selectiu, llevat dels casos de força major degudament justificats i apreciats lliurement pel tribunal.  
La provisió de places pel torn de mobilitat, corresponents a la categoria d'intendent principal de la policia local de la Comunitat Valenciana, s'ha d'ajustar al que establix l'Orde de 23 de novembre de 2005 de la conselleria de Justícia Interior i Administracions Públiques, competent en matèria de policia, d'acord amb els criteris següents:  
a) Tots els mèrits al·legats, i qualssevol altres dades que s'hi aporten, s'han de referir a la data de finalització de termini de presentació d'instàncies.  
b) El tribunal podrà requerir, en qualsevol moment, que els aspirants acrediten la seua identitat, de manera que hauran d'anar proveïts del DNI. Igualment, en qualsevol moment del procés d'adjudicació podrà demanar formalment a les persones interessades els aclariments o, si escau, la documentació addicional que es considere necessària per a comprovar-ne els mèrits, els requisits o les dades al·legats, així com tots els altres que es consideren imprescindibles per a una valoració correcta.  
c) Una vegada començades les proves no caldrà publicar els anuncis successius de celebració dels altres exercicis en el Butlletí Oficial de la Província, de manera que només caldrà publicar en el tauler d'anuncis de l'Ajuntament el començament de les proves, amb 12 hores d'anticipació si es tracta del mateix exercici, o amb 72 hores si es tracta d'un altre exercici.  
Abans de la valoració dels mèrits al·legats els aspirants seran convocats a la realització de:  
a) una prova psicotècnica i  
b) un reconeixement mèdic.  
Les dos d'acord amb els barems establits en l'annex II B i III de l'Orde de 23 de novembre de 2005, de la conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana, en les proves físiques, les psicotècniques i el reconeixement mèdic (DOGV núm 5148, de 2 de desembre de 2005), segons la qual la qualificació de les dos proves serà d'apte o de no apte.  
Valoració de mèrits  
Es valoraran els mèrits obtinguts, o en situació d'obtindre's, al·legats i documentats per l'aspirant junt amb la instància, entre ells l'entrevista, que versarà sobre la memòria presentada amb la sol·licitud i els documents acreditatius confrontats, en la data en què finalitze el termini de presentació d'instàncies per a participar en el concurs, tal com indica la base tercera.  
Llevat del supòsit en què determinats períodes ja computats en l'apartat d'antiguitat i grau personal hagen d'estar també inclosos en l'apartat de mèrits específics com a experiència en les funcions determinades en esta convocatòria, en cap cas, i com a regla general, podrà punturar un mèrit en més d'un apartat o subapartat.  
Els mèrits que es valoraran en este concurs pel torn de mobilitat són els que indica l'annex I de les bases.  
7. Resolució del concurs  
En relació amb els aspirants que hagen participat en el concurs de mobilitat, el tribunal farà pública la relació d'aprovats, per orde de puntuació obtinguda, però no podrà declarar que han superat el procediment selectiu un nombre d'aspirants superior al de la plaça convocada i elevarà la proposta de nomenament a l'òrgan competent.  
L'orde de prioritat per a l'adjudicació de la plaça convocada estarà determinat per la puntuació total obtinguda més alta, a la vista dels mèrits al·legats.  
En el cas d'empat, s'adjudicarà la plaça al concursant que haja obtingut més puntuació en l'apartat de formació. Si eixa puntuació fóra igual també, s'atendria a l'obtinguda en l'antiguitat i grau. En el cas que l'empat persistira, s'acudirà als mèrits específics i, per últim, a l'entrevista. Tot i axiò, si l'empat encara es mantinguera, es recorreria a l'adjudicació per sorteig.  
La resolució del concurs es motivarà d'acord amb les normes reglamentàries i a les bases de la convocatòria, de manera que, en qualsevol cas, quedarà acreditat en el procediment, com a fonaments de la resolució adoptada, l'observança del degut procediment i la valoració final del candidat.  
8. Presentació de documents  
L'aspirant proposat pel tribunal haurà d'aportar a la corporació, en el termini de 20 dies hàbils des de la publicació de la resolució adoptada, la documentació que, tot seguit, s'indica.  
Atés que l'aspirant té la condició de funcionari de carrera, quedarà exempt de justificar documentalment les condicions generals -a les quals es referix la base segona- que ja hagueren sigut aprovades per a obtindre el nomenament anterior. En qualsevol cas, haurà de presentar l'orginal i una fotocòpia confrontada del nomenament com a funcionari de carrera i del títol acadèmic exigit.  
9. Nomenament i cessament  
Una vegada presentada la documentació exigida i una vegada efectuat el nomenament com a intendent principal de la Policia Local de l'Ajuntament de Catarroja per l'Alcaldia, d'acord amb la proposta del tribunal, la persona cessarà, a tots els efectes, en el lloc de treball que ocupava i prendrà possessió de la plaça obtinguda, en el termini dels quinze dies següents al moment del cessament de l'ajuntament de procedència, el qual haurà d'efectuar en el termini dels cinc dies hàbils següents a la data de publicació de la resolució del concurs en el tauler d'anuncis de l'Ajuntament.  
El còmput dels terminis de cessament i de presa de possessió començarà quan finalitzen els permissos i les llicències que, si escau, li hagen concedit a la persona interessada, la qual estarà obligada a traslladar, per escrit, els permissos o les llicències a l'ajuntament convocant, el qual en podrà acordar, mitjançant una resolució motiva, la suspensió del gaudi.  
L'ajuntament de procedència podrà ajornar el cessament mitjançant resolució motivada quan concorreguen les necessitats del servici per un període de temps no superior als 20 dies hàbils, pròrroga que haurà de comunicar a l'ajuntament convocant.  
El termini que hi haja entre el cessament i la presa de possessió es considera com de servici actiu, amb dret a totes les retribucions. En el cas que la finalització d'eixe termini es produïsca en el mateix mes en què s'efectuà el cessament, l'ajuntament de procedència farà efectives les retribucions per mensualitat completa i d'acord amb la situació i els drets del funcionari, referides al primer dia hàbil del mes en què es produïx el cessament. Si el termini s'esdevé en un mes diferent al del cessament, les retribucions del primer mes es faran efectives de la manera indicada i les del segon mes seran abonades per l'Ajuntament de Catarroja, també per mensualitat completa i en la quantia corresponent al lloc en què es pren possessió.  
10. Efectes del cessament i presa de possessió  
La persona nomenada s'integrarà plenament en l'ajuntament convocant, que quedarà subrogat en els drets que tenia reconeguts de grau i d'antiguitat. El funcionari nomenat se sotmetrà al règim d'aplicació de la nova corporació, en la qual estarà en situació de servici actiu.  
11. Incidències i normativa aplicable  
El tribunal queda autoritzat per a resoldre els dubtes que s'hi presenten i per a prendre els acords necessaris per al bon orde del procés selectiu en tot allò que no estiga previst en estes bases.  
Este procediment s'ha d'ajustar al que disposen estes bases i a la normativa següent:  
- Orde de 23 de novembre de 2005, de la conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i en el reconeixement mèdic.  
- Orde de 23 de novembre de 2005, de la conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a proveir places dels cossos de policia local de la Comunitat Valenciana pel torn de mobilitat.  
- Llei 7/2007, de 12 d'abril, de l'Estatut Bàsic de l'Empleat Públic (EBEP).  
- Llei 30/84, de 2 d'agost, Reguladora de les Bases de Règim Local, en allò que no estiga derogat per l'EBEP.  
- Llei 7/1985, de 2 d'abril, Reguladora de les Bases de Règim Local, en allò que no estiga derogat per l'EBEP.  
- Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, i la seua modificació, aprovada per la Llei 8/1995, de 29 de desembre de la Generalitat Valenciana.  
- Decret 33/1999, de 9 de març, del Consell de la Generalitat Valenciana, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració Civil de l'Estat.  
- Llei 6/1999, de 19 d'abril de la Generalitat Valenciana, de Coordinació de Policies Locals de la Comunitat Valenciana.  
- Decret 19/2003, de 4 de març, del Consell de la Generalitat, pel qual es regula la norma marc sobre l'estructura, l'organització i el funcionament dels cossos de la policia local de la Comunitat Valenciana.  
- Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, la promoció i la mobilitat de totes les escales i categories dels policies locals i dels auxiliars de la policia local de la Comunitat Valenciana.  
- Órdens d'1 de juny de 2001, de la conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià.  
- Orde de 20 de gener de 2000, de la conselleria de Justícia i Administracions Públiques, que aprova els barems generals d'aplicació als concursos de mèrits per a la provisió de llocs de treball.  
- RDLEG 781/1986, de 18 d'abril, en allò que no està derogat per l'EBEP.  
- Reial Decret 896/1991, de 7 de juny en allò no està derogat per l'EBEP   
- Reial Decret 2617/1985, de 9 de desembre, que no està derogat per l'EBEP.  
12. Recursos  
Contra estes bases i la convocatòria corresponent, actes que esgoten la via administrativa, es pot interposar:  
A) Recurs de reposició, amb caràcter potestatiu, davant de l'òrgan municipal que dictà l'acte. El termini per a interposar el recurs és d'un mes, comptador des de l'endemà de la publicació d'estes bases en el Butlletí Oficial de la Província, en el Diari Oficial de la Comunitat Valenciana Valenciana i en el Boletín Oficial del Estado. Una vegada interposat el recurs, no se'n podrà interposar de contenciós administratiu fins que siga resolt el de reposició de manera expressa o es desestime per silenci en el transcurs d'un mes, comptador des de la data de la interposició i si no se n'ha notificat la resolució, cas en el qual la via contenciosa administrativa quedarà expedita.  
B) Recurs contenciós administratiu, directament, davant la Sala Contenciosa Administrativa del Tribunal Superior de Justícia de la Comunitat Valenciana, en els terminis següents:  
a) De dos mesos, comptadors des de la publicació d'estes bases en el Butlletí Oficial de la Província, en el Diari Oficial de la Comunitat Valenciana Valenciana i en el Boletín Oficial del Estado, si no s'hi ha interposat el potestatiu de reposició.  
b) De dos mesos, comptadors des del dia de la notificació de la resolució expressa del recurs de reposició.  
c) De sis mesos, comptadors a partir del transcurs d'un mes des de la interposició del recurs de reposició si no n'hi ha hagut notificació de la resolució expressa.  
Contra les resolucions i els actes de tràmit dictats pel tribunal que no posen fi a la via administrativa, quan decidisquen, directament o indirecta, el fons de l'assumpte, determinen la impossibilitat de continuar el procediment, produïsquen indefensió o perjuí irreparable a drets i interessos legítims, les persones interessades podran interposar el recurs d'alçada en el termini d'un mes davant de l'òrgan que nomenà el tribunal.  
13. Publicació  
Estes bases de la convocatòria per a proveir el lloc vacant d'intendent principal seran publicades en el Butlletí Oficial de la Província, en el Diari Oficial de la Comunitat Valenciana Valenciana. Així mateix, es serà publicat un extracte en el Boletín Oficial del Estado i comunicat el text íntegre a l'Institut Valenci¡à de Seguretat Pública de la Generalitat Valenciana, en els termes establits en la legislació de règim local i de coordinació de policies locals de la Comunitat Valenciana.  
ANNEX I  
Barem de mèrits  
El tribunal valorarà els mèrits obtinguts, o en situació d'obtindre's, en la data en què finalitze el termini de presentació d'instàncies per a participar en el concurs corresponent, els quals hauran d'estar relacionats en la sol·licitud de participació i acreditats documentalment.  
Resolució d'empats  
En el cas d'empat, s'adjudicarà la plaça al concursant que haja obtingut més puntuació en l'apartat de formació. Si eixa puntuació també fóra igual, s'atendria a l'obtinguda en l'antiguitat i grau. En el cas que l'empat es mantinguera, s'acudirira als mèrits específics. Si l'empat persisitira, s'adjudicaria per sorteig.  
Mèrits  
1. Titulació acadèmica (fins a un màxim de 15 punts)  
Es valoraran les titulacions acadèmiques acreditades pels concursants que siguen iguals o superiors a les exigides per a l'accés a l'escala i a la categoria a la qual pertanga, d'acord amb l'escala següent:  
a) Grup A: doctor 10 punts  
b) Llicenciat o equivalent 8 punts  
c) Grup B: diplomat universitari o equivalent: 7 punts  
d) Diplomat en Criminologia 7 punts  
No es valoraran com a mèrits les titulacions que figuren com a requisit per a la provisió del lloc de treball, ni les que són imprescindibles per a la consecució d'altres de nivell superior. En la puntuació d'accés a la universitat només en computarà una d'elles.  
2. Grau personal (fins a un màxim de 3 punts)  
Per posseir un determinat grau personal consolidat dins de la carrera administrativa s'adjudicaran els punts de la manera següent:  
a) Per grau personal superior al nivell del lloc sol·licitat: 3 punts  
b) Per grau personal igual al nivell del lloc sol·licitat: 2 punts  
c) Per grau personal inferior al nivell del lloc sol·licitat: 1 punt  
3. Antiguitat (fins a un màxim de 20 punts)  
- Per cada any complet d'antiguitat en la mateixa escala i categoria de la Policia Local o superior: 1,50 punts.  
- Per cada any complet d'antiguitat en categories inferiors de la Policia Local: 1,25 punts.  
- Per cada any complet d'antiguitat prestat en altres forces i cossos de Seguretat: 0.50 punts (per any complet i fins a un màxim de 10 punts).  
- Per cada any complet d'antiguitat prestat en qualsevol administració pública: 0,25 punts (per any complet i fins a un màxim de 10 punts).  
4. Altres mèrits (fins a un màxim de 15 punts)  
Coneixements del valencià, acreditats amb el certificat corresponent de la Junta Qualificadora de Coneixements del Valencià:  
- Pel certificat de coneixements orals: 0,75 punts.  
- Pel certificat de grau elemental: 1,25 punts.  
- Pel certificat de grau mitjà: 2,50 punts.  
- Pel certificat de grau superior: 3,00 punts.  
Coneixements d'un o més idiomes, acreditats documentalment mitjançant el certificat expedit per la facultat o l'Escola Oficial d'Idiomes: 3 punts per cada un. La superació dels diversos cursos complets que conformen els estudis oficials de les facultats o escoles oficials es valorarà a raó de 0,06 punts per curs complet.  
5. Cursos organitzats per l'IVASP o altres organismes anàlegs (fins a un màxim de 30 punts)  
Per la realització de cursos realitzats per l'IVASP o homologats per ell, la valoració s'ajustarà a este barem:  
Nombre d'hores Diploma Certificat   
 d'Aprofitament  
De 20 a 50 0,50 1  
De 51 a 100 1 2  
De 101 a 150 2 3  
De 151 a 200 3 4  
De 201 a 250 4 5  
Més de 250 5 7  
Quan es tracte de cursos de durada inferior a la mínima susdita, la puntuació serà el resultat de sumar les hores i/o l'assistència als cursos.  
En el cas d'haver impartit hores com a professor dels cursos, puntuaran com en el barem corresponent al certificat d'aprofitament, però este concepte no superarà mai el màxim de 10 punts.  
Els cursos organitzats i impartits per l'IVASP, realitzats abans de la data d'entrada en vigor de la Resolució de 24 de març de 1995, de la Direcció General d'Interior, sobre Cursos de Formació impartits per l'IVASP (10 d'abril de 1995), així com els realitzats pel Ministeri de l'Interior o per altres ministeris o conselleries relacionats amb la funció policial o per organismes anàlegs, escoles de policia de les corporacions locals o de comunitats autònomes, ambdós expressament reconegudes per l'IVASP, seran valorats, en tot cas, amb la puntuació corresponent al diploma d'assitència.  
Els cursos bàsics de formació i inicial i els cursos de capacitació no seran objecte de puntuació.  
Els cursos de dispensa en un grau del requisit de titulació puntuaran, si escau, com els cursos amb diploma d'assistència. No seran puntuables si ja es tenen en compte als efectes de titulació acadèmica per a promoció interna.  
6. Premis, distincions i condecoracions (fins a un màxim de 10 punts)  
- Per posseir la Placa Col·lectiva al Mèrit Policial de la Generalitat Valenciana: 1 punt.  
- Per posseir la Placa Individual al Mèrit Policial de la Generalitat Valenciana: 3 punts.  
- Per posseir la Medalla al Mèrit Policial de la Generalitat Valenciana: 2 punts.  
- Per haver sigut objecte de felicitació o de menció individual per part del director general de la conselelria competent en matèria de policia local: 1 punt per cada una.  
- Per haver sigut objecte de felicitació o de menció col·lectiva per part del director general de la conselelria competent en matèria de policia local: 0,25 punts per cada una.  
- Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual: 0,50 punts per cada una. Si la condecoració és concedida a títol col·lectiu: 0,25 punts per cada una.  
- Per premis, distincions, felicitacions o mencions concedides per altres administracions públiques com a reconeixment a la lloable, extraordinària i meritòria actuació policial a títol individual: 0,25 punts per cada una.  
7. Mèrits específics   
A) Fins a un màxim de 4 punts: Valoraran els coneixements en Administració i Gestió de Recursos Humans i Informàtica; els títols de Socorrista Aquàtic, Primers Auxilis, Submarinisme, Arts Marcials, Defensa Personal, així com els inclosos en el Pla de Formació Contínua i altres degudament acreditats i no valorats en els apartats anterior, tots ells valorats lliurement pel tribunal qualificador i fins a un màxim de 0,25 punts per mèrit acreditat.  
La intervenció, com a ponent, en conferències i seminaris relacionats amb l'activitat policial i reconeguda per l'ivasp es valorarà fins a un màxim de 0,50 punts.  
Les publicacions relacionades amb l'activitat policial es valoraran fins a un màxim de 0,75 punts cada una d'elles.  
B) Fins a un màxim de 40 punts: Experiència en llocs de màxima categoria (intendent principals) on hagen exercit la responsabilitat màxima del cos de policia local, al comandament immediat sobre les unitat i els servicis com a cap immediat operatiu, d'acord amb l'escala següent:  
- Municipis de 20.001 a 25.000 habitants: 1 punt/any  
- Municipis de 25.001 a 30.000 habitants: 2 punts/any  
- Municipis de 30.001 a 35.000 habitants: 3 punts/any  
- Municipis de 35.001 a 40.000 habitants: 4 punts/any  
- Municipis de més de 40.000 habitants: 5 punts/any  
8. Entrevista (fins a un màxim de 20 punts)  
Els aspirants hauran d'haver reunit 70 punts com a mínim per a accedir a l'entrevista personal, així com per a ocupar el lloc de treball convocat.  
L'entrevista versarà sobre el contingut de la memòria projecte presentada juntament amb la sol·licitud per a formar part d'esta convocatòria, en la qual l'aspirant haurà exposat un pla per a dirigir la unitat objecte d'este concurs i les possibles inciatives al respecte.»  
La qual cosa faig pública per al coneixement general i de les persones interessades.  
Catarroja, 5 de març de 2008.- L'alcalde: Francisco Chirivella Peris.